I Roma studerte han flittig sammen med vennen Joachim von Sandrart. Han ble sterkt begunstiget av pave Urban VIII, var fra og med 1634 medlem av det romerske akademiet og framstod snart som den ledende landskapsmaleren. Han var blitt formet under innflytelse av Annibale Carracci, Paul Bril, Adam Elsheimer, men først og fremst Nicolas Poussin, og ble til sist en meget ansett kunstner, hvis bilder vant så stort ry at atskillige malere etterlignet ham og endog smykket sine egne arbeider med Lorrains flatterende navn.